ΓΡΑΠΤΗ ΕΡΩΤΗΣΗ E-1913/00

υποβολή: Armando Cossutta (GUE/NGL) προς την Επιτροπή

(16 Ιουνίου 2000)

Θέμα: Παρουσία αμιάντου στο Ευρωπαϊκό Σχολείο του Λουξεμβούργου

Τον Μάρτιο του περασμένου έτους, μια ειδικευμένη επιχείρηση στην οποία ανατέθηκε η διενέργεια αυτοψίας επεσήμανε ίχνη αμιάντου σε μερικά εντοιχισμένα στοιχεία και στις σωληνώσεις του βρεφονηπιακού και

του παιδικού σταθμού του Ευρωπαϊκού Σχολείου του Λουξεμβούργου. Στις 7 Μαΐου 1999 η Επιτροπή Διαχείρισης του Παιδικού Πολυδύναμου Κέντρου ζήτησε από την Ευρωπαϊκή Επιτροπή, που διαχειρίζεται τον χώρο, να διατάξει νέα πραγματογνωμοσύνη, να απομονώσει τον αμίαντο που εντοπίστηκε στους τοίχους και να προβεί το συντομότερο αφού απομακρυνθούν προσωρινά τα παιδιά και το προσωπικό σε πλήρη εξυγίανση των κτηρίων, συμπεριλαμβανομένης της αντικατάστασης των σωληνώσεων που περιέχουν αμίαντο.

Έκτοτε, έχουν πραγματοποιηθεί μόνο μετρήσεις εκπομπής σωματιδίων στην ατμόσφαιρα από ορισμένους εντεταλμένους του ΚΚΕρ της ISPRA, και το όλο ζήτημα έχει καλυφθεί από σιωπή. Δεν δόθηκε καμιά απάντηση ούτε στην αίτηση του Γενικού Γραμματέα του Ευρωπαϊκού Κοινοβουλίου για πραγματοποίηση τουλάχιστον μιας νέας πραγματογνωμοσύνης. Εν τω μεταξύ έχει παρέλθει περισσότερο από ένα έτος το προσωπικό και τα παιδιά εξακολουθούν να εκτίθενται σε έναν σοβαρό κίνδυνο για τηνγεία.

- Δεν θεωρεί η Επιτροπή ότι επείγει, σύμφωνα με την αρχή της πρόληψης, η έγκριση συγκεκριμένων μέτρων, ώστε να δοθεί τέλος σ' αυτή την κατάσταση;

- Δεν θεωρεί, συγκεκριμένα, ότι πρέπει να προβλεφθεί η εκκένωση του βρεφονηπιακού και του παιδικού σταθμού και η εκτέλεση των εργασιών κατά τη διάρκεια του προσεχούς θέρους, οπότε συνήθως παρατηρείται σημαντικά μειωμένη παρουσία;

- Ποιο είναι το πολιτικό μήνυμα το οποίο σκέφτεται να δώσει η Επιτροπή, αγνοώντας κατά περιφρόνηση όλης της κοινοτικής σχετικής νομοθεσίας τηνγιεινή και την ασφάλεια στους χώρους εργασίας;

- Αυτή είναι η πολιτική που σκοπεύει να ακολουθήσει η νέα Επιτροπή με επικεφαλής τον Romano Prodi;

Απάντηση του κ. Kinnock εξ ονόματος της Επιτροπής

(7 Σεπτεμβρίου 2000)

Η Επιτροπή συμμερίζεται φυσικά τις ανησυχίες του Αξιότιμου μέλους του Κοινοβουλίου όσον αφορά την ύπαρξη αμιάντου στα κτήρια που στεγάζουν τον διοργανικό βρεφονηπιακό σταθμό του Λουξεμβούργου.

Έχουν αναληφθεί και αναλαμβάνονται οι ακόλουθες δράσεις:

- Τον Απρίλιο του 1998, πλήρης απογραφή τωνλικών που χρησιμοποιήθηκαν για την κατασκευή του βρεφονηπιακού σταθμού αποκάλυψε ότι για την κατασκευή των δύο εκ των τριών κτηρίων, χρησιμοποιήθηκανλικά που περιείχαν αμίαντο. Ως εκ τούτου, ελήφθησαν μέτρα για την κάλυψη των εν λόγωλικών ώστε να αποφευχθεί η ρύπανση της ατμόσφαιρας από τον αμίαντο.

- Η ποιότητα του αέρα εξετάζεται σε τακτά διαστήματα από τον AIB Vincotte (ειδικευμένο φορέα που επιλέχθηκε μετά από διαγωνισμό) και, προσφάτως, την ιατρικήπηρεσία του Κοινού Κέντρου Έρευνών της Ispra (πιστοποίηση ISO 9002) σε στενή συνεργασία με δύο ινστιτούτα ερευνών του ΚΚΕρ. Η χρήση οπτικών τεχνικών και τεχνικών ηλεκτρονικού μικροσκοπίου επέτρεψε στις εν λόγω μονάδες εμπειρογνωμόνων να επιβεβαιώσουν ότι δεν περιέχονται ίνες αμιάντου στην ατμόσφαιρα. Επιπλέον, το αίτημα τωνπηρεσιών του Ευρωπαϊκού Κοινοβουλίου για μια ακόμη γνώμη πραγματογνώμονα εισακούστηκε, στις 9 Δεκεμβρίου 1999, και ικανοποιήθηκε χωρίς καθυστέρηση. Η έκθεση του εν λόγω πραγματογνώμονα ήταν σύμφωνη με τα αποτελέσματα των εργασιών του AIB και του ΚΚΕρ.

- Ωστόσο, η εφαρμογή της αρχής της πρόληψης, ήτοι η αφαίρεση του αμίαντου από τα κτήρια αυτά, σχεδιάζεται με τον ιδιοκτήτη των κτηρίων και τις αρχές του Λουξεμβούργου. Θα οργανωθεί πρώτη πρότυπη δοκιμή των εξεταζόμενων τεχνικών κατά τις προσεχείς εβδομάδες όταν τα παιδιά απουσιάζουν για τις θερινές διακοπές. Περαιτέρω εργασίες θα σχεδιαστούν αναλόγως των αποτελεσμάτων των δοκιμών, και οι σχετικές εργασίες αναμένεται να αρχίσουν το συντομότερο δυνατό. Παράλληλα, η Επιτροπή είναι σε διαρκή αναζήτηση εναλλακτικών κτηρίων για να στεγάσουν τον βρεφονηπιακό σταθμό κατά τις εργασίες αφαίρεσης του αμίαντου.

- Το θέμα δεν έχει αποσιωπηθεί. Το γεγονός ύπαρξης αμιάντου στην κατασκευή του κτηρίου που στεγάζει τον βρεφονηπιακό σταθμό ήταν πάντα στην ημερησία διάταξη της επιτροπής διαχείρισης βρεφονηπιακών σταθμών από τις αρχές του 1999. Δύο με τέσσερις αντιπρόσωποι της Επιτροπής συμμετέχουν σε όλες αυτές τις συνεδριάσεις και ενημερώνουν πάραυτα τους συμμετέχοντες άλλων θεσμικών οργάνων για τα γεγονότα αυτά, συνοδευόμενοι κατά καιρούς από ειδικούς σε συγκεκριμένα θέματα όπως την ιατρικήπηρεσία. Όταν κρίνεται απαραίτητο,

διανέμονται ειδικές εκθέσεις και διοργανώνονται ειδικές συνεδριάσεις, π.χ., με τη μονάδα ασφάλειας καιγιεινής. Επιπλέον, στις τακτές συνεδριάσεις που διοργανώνει η Επιτροπή με τη Landlord, τη διοίκηση δημοσίων κτηρίων του Λουξεμβούργου, παρευρίσκονται και εκπρόσωποι του Ευρωπαϊκού Κοινοβουλίου. Για τα θέματα αυτά καθώς και για παρόμοια θέματα, η επαφή της Επιτροπής με το Κοινοβούλιο διατηρείται μέσω του Γενικού Διευθυντή Προσωπικού του Ευρωπαϊκού Κοινοβουλίου.

- Η Επιτροπή δεν αγνοεί και δεν θα αγνοήσει θέματαγείας και ασφάλειας στον τόπο εργασίας και θέματα σχετικά με τα παιδιά. Αντιθέτως, όπως αποδεικνύουν τα προαναφερθέντα γεγονότα, ανελήφθησαν χωρίς καθυστέρηση ενέργειες διάγνωσης, δράσεις αποκατάστασης, στενής παρακολούθησης της κατάστασης με τη βοήθεια ειδικών εμπειρογνωμόνων, τρεις ειδικευμένοι φορείςπέβαλαν εκθέσεις όπου αποδεικνύουν την απουσία εκπομπών αμιάντου η επιτροπή διαχείρισης ενημερώνεται συστηματικά και ακολουθείται διαδικασία αφαίρεσης του αμίαντου χωρίς επιπτώσεις για τα παιδιά.